ZIGA ลงทุนซื้อเครื่องขุด “บิตคอยน์” เพิ่ม 200 เครื่อง คาดทยอยรับรู้รายได้ไตรมาสนี้
ZIGA ลงทุน 100 ลบ. ให้บริษัทย่อย "ซิก้า เอฟซี" ซื้อเครื่องขุด “บิตคอยน์” เพิ่มอีก 200 เครื่อง คาดติดตั้งแล้วเสร็จเดือนนี้ พร้อมทยอยรับรู้รายได้ไตรมาส 1/65
ZIGA ลงทุนซื้อเครื่องขุด “บิตคอยน์” เพิ่มอีก 200 เครื่อง คาดติดตั้งแล้วเสร็จเดือนนี้ พร้อมทยอยรับรู้รายได้ไตรมาส 1/65
7 ก.พ. 2565

บริษัท ซิก้า อินโนเวชั่น จำกัด (มหาชน) หรือ ZIGA ระบุว่า บริษัท ซิก้า เอฟซี จำกัด (ZIGA FC) ซึ่งเป็นบริษัทย่อย ได้ประชุมคณะกรรมการบริษัท ครั้งที่ 2/2565 มีการขออนุมัติสั่งซื้อเครื่องขุดบิตคอยน์ จำนวน 200 เครื่องเป็นมูลค่ารวมทั้งสิ้น 100 ล้านบาท ทำการสั่งซื้อเมื่อวันที่ 4 กุมภาพันธ์ 2565 กับบริษัทแห่งหนึ่ง บริษัทฯได้เลือกพิจารณาการสั่งซื้อเครื่องขุดบิตคอยน์กับบริษัทที่มีการรับประกันเครื่อง ณ วันส่งมอบทั้งจำนวน และบริการรับประกันการซ่อมเครื่องหลังส่งมอบเป็นหลักสำคัญ
โดยเครื่องขุดบิตคอยน์จะส่งมอบและติดตั้งที่อาคารสำนักงานซิก้าเอฟซี-สุขสัวสดิ์ โดยการติดตั้งคาดว่าจะแล้วเสร็จภายในเดือนกุมภาพันธ์ 2565 พร้อมจ่ายชำระในคราวเดียวกัน ทั้งนี้หากการติดตั้งเครื่องขุดบิตคอยน์เป็นไปตามแผน บริษัทฯ คาดว่าจะทำการรับรู้รายได้ในไตรมาส 1/2565